กนง.ขึ้นดอกเบี้ยนโยบาย0.25%
แบงก์ชาติปรับขึ้นดอกเบี้ยนโยบาย 0.25% จาก3% เป็น 3.25% โดยมองความเสี่ยงด้านเงินเฟ้ออยู่ระดับสูง
13 ก.ค. 2554

แบงก์ชาติปรับขึ้นดอกเบี้ยนโยบาย 0.25% จาก3% เป็น 3.25% โดยมองความเสี่ยงด้านเงินเฟ้ออยู่ระดับสูง
นายไพบูลย์  กิตติศรีกังวาน ผู้ช่วยผู้ว่าการฝ่ายนโยบายการเงินธนาคารเเห่งประเทศไทย (ธปท.) กล่าวว่า คณะกรรมการนโยบายการเงิน(กนง.) มีมติปรับขึ้นดอกเบี้ยนโยบาย 0.25% เป็น 3.25% เนื่องจากมองว่า เงินเฟ้อยังทรงตัวอยู่ในระดับสูง จากราคาพลังงาน เเละการปรับราคาในหมวดอาหาร แม้การต่ออายุมาตรการการดูแลค่าครองชีพออกไป จะชะลอการเร่งขึ้นของตัวเลขเงินเฟ้อ แต่มาตรการต่างๆ รวมทั้งการปรับขึ้นค่าจ้างขั้นต่ำเเละเเผนการใช้จ่ายของภาครัฐในระยะข้างหน้าภายใต้เศรษฐกิจที่ขยายตัวดี จะเป็นปัจจัยกดดันด้านราคา และส่งผลให้การคาดการณ์เงินเฟ้อเร่งตัวมากขึ้น